
	Názov vyučovacieho predmetu
	CVIČENIA Z ČASTI STROJOV

	Počet vyučovacích hodín v ročníkoch
	0 + 0 + 33 + 0 = 33 hodín 

	Stredná odborná škola
	Stredná priemyselná škola strojnícka, Duklianska 1, Prešov

	Názov ŠVP  
	37 Doprava, pošty a telekomunikácie

	Názov ŠkVP
	Technika a prevádzka dopravy

	Študijný odbor
	3765 M technika a prevádzka dopravy

	Stupeň vzdelania
	úplne stredné odborné vzdelanie 

	Úroveň SKKR/EKR
	4

	Dĺžka štúdia
	4 roky

	Forma štúdia
	denná

	Vyučovací jazyk
	slovenský

	Platnosť učebných osnov
	od 01.09.2025 počnúc 1. ročníkom



Charakteristika vyučovacieho predmetu

Učivo vyučovacieho predmetu cvičenia z časti strojov je zamerané na tvorbu komplexných projektov, kde žiaci získavajú teoretické a praktické zručnosti v oblasti návrhu vybraných konštrukčných skupín. Žiaci si osvoja schopnosť vysvetliť a riešiť problémové projekty na základe získaných vedomostí z oblasti výpočtov, konštruovania, modelovania a vybrať vhodné postupy pre realizáciu konštrukčných návrhov. Cieľom predmetu je aplikovať technické zobrazovanie strojových súčiastok a konštrukčných celkov v strojárstve v súlade s platnými normami, identifikovať strojové súčiastky a vysvetliť činnosť mechanizmov používaných v strojárstve, riešiť technické výpočty s použitím odbornej technickej literatúry a noriem pre návrh strojových súčiastok, aplikovať programy na podporu konštrukčnej prípravy výroby (CAD systémy) a tvorbu výkresovej dokumentácie s rešpektovaním zásad technického kreslenia, aplikovať technické normy, predpisy a technické požiadavky súvisiace so strojárskou výrobou, osvojiť si odbornú terminológiu, aplikovať teoretické vedomostí do praxe a logicky myslieť. Predmet cvičenia z časti strojov je veľmi úzko previazaný s predmetmi časti strojov, mechanika, technická grafika a grafické systémy. Daný predmet je praktického charakteru s delením žiakov na skupiny, v rámci vyučovacieho predmetu sa používajú rôzne vyučovacie stratégie, výkladové, demonštračné metódy, problémové vyučovanie a metódy na rozvoj tvorivých schopností. Na dosiahnutie výchovno-vzdelávacích cieľov sa používajú frontálne a individuálne formy vyučovania, projektové úlohy sa riešia individuálnou alebo skupinovou formou vyučovania. Pre názornosť sa využíva didaktická technika, grafický program, textový editor, tabuľkový procesor a učebné pomôcky pre posilnenie predstavivosti a pochopenia vzájomnej interakcie. Pri diagnostikovaní a klasifikácii využívame formatívne slovné, sumatívne písomné a praktické hodnotenie. Do obsahu sú zaradené aj prvky environmentálnej výchovy, eliminácie znečisťovania životného prostredia a zásady bezpečnosti práce. Učivo sa prednáša a vysvetľuje v teoretických a počítačových učebniach.

	Rámcový rozpis učiva
3. ročník 	33 hodín spolu
Úvod do cvičenia z časti strojov	1 hodina
Projekt č.1 - Skrutkový spoj	11 hodín
Analýza konštrukcie skrutkových spojov	
Návrh konštrukčného riešenia	
Výpočet skrutkového spoja	
3D modelovanie jednotlivých súčiastok zostavy	
Výkres kotúča	
Tvorba 3D modelu zostavy	
Výkres zostavy	
Technická dokumentácia	
Projekt č.2 - Remeňový prevod	10 hodín
Analýza konštrukcie remeňových prevodov	
Návrh konštrukčného riešenia	
Výpočet remeňového prevodu	
3D modelovanie jednotlivých súčiastok zostavy	
Výkres remenice	
Technická dokumentácia	
Projekt č.3 - Ozubený prevod	11 hodín
Analýza konštrukcie ozubených prevodov	
Návrh konštrukčného riešenia	
Výpočet ozubeného prevodu	
3D modelovanie jednotlivých súčiastok zostavy	
Výkres ozubeného kolesa	
Technická dokumentácia	


Postupnosť v radení tematických celkov a rozsah vyučovania jednotlivých tém v rámcovom rozpise učiva nepredstavuje chronologické a záväzné členenie, ale len obsahovo a logicky usporiadaný systém učiva.
Vyučujúci môže vo vzdelávacom pláne upraviť rozsah vyučovacích hodín určený učebnými osnovami. Vyučujúci vypracuje vzdelávací plán výučby v členení na jednotlivé vyučovacie jednotky.

Vzdelávací plán schvaľuje predmetová komisia a prerokuje pedagogická rada.

